Ændret forslag til EUROPA-PARLAMENTETS OG RÅDETS FORORDNING om ændring af forordning (EF, Euratom) nr. 58/97 om statistik over erhvervsstrukturer - (forelagt af Kommissionen i henhold til EF-traktatens artikel 250, stk. 2)

BEGRUNDELSE

1. Kommissionen forelagde den 25. januar 2001 et forslag til Europa-Parlamentets og Rådets forordning om ændring af Rådets forordning (EF, Euratom) nr. 58/97 [1] om statistik over erhvervsstrukturer [KOM(2001)38 endelig 2001/0023 (COD)].

[1] EFT L 14 af 17.1.1997, s. 1.

2. Europa-Parlamentet vedtog den 13. juni 2001 en udtalelse om forslaget ved førstebehandlingen.

3. Kommissionen accepterer alle Europa-Parlamentets ændringsforslag.

4. Kommissionen accepterer, at betragtning 6 bliver ændret, så der tages højde for den fælles valutas påvirkning af det indre marked (Europa-Parlamentets ændringsforslag 1).

5. Kommissionen accepterer, at den udførlige definition af miljøbeskyttelseskategorien "anden miljøbeskyttelse" udgår i artikel 3, stk. 7, eftersom dette vil blive taget op i forbindelse med de gennemførelsesforanstaltninger, der senere skal vedtages (Europa-Parlamentets ændringsforslag 2).

6. Kommissionen accepterer, at "det indre marked" indsættes i overskriften "Data om internationale aktiviteter" i bilag 6, afsnit 4, nr. iii, så det understreges, at et af hovedformålene med forslaget er at indsamle data, der kan anvendes til overvågning af kreditinstitutter i det indre marked (Europa-Parlamentets ændringsforslag 3).

7. Kommissionen accepterer, at variablerne om geografisk fordeling (variabel 45 31 0, 45 41 0 og 45 42 0) i bilag 6, afsnit 4, nr. iii, gøres obligatoriske (Europa-Parlamentets ændringsforslag 4). Disse variabler er afgørende for at kunne måle det indre markeds udvikling og kreditinstitutternes internationale virksomhed.

8. Kommissionen accepterer, at variabel 16 11 2 "Antal beskæftigede kvinder" og 16 13 1 "Antal kvindelige lønmodtagere" indsættes i listen over data om beskæftigelsen i bilag 6, afsnit 4, nr. iii, fordi de er vigtige for at kunne måle kønsrelaterede beskæftigelsesmønstre (Europa-Parlamentets ændringsforslag 5).

9. Kommissionen accepterer, at variabel 11 61 0 "Antal pensionsordninger" og 48 15 2 "Andre obligationer og andre fast forrentede værdipapirer" i bilag 7, afsnit 4, stk. 2, gøres obligatoriske (Europa-Parlamentets ændringsforslag 6). Oplysningerne er nødvendige for at kunne overvåge pensionskassers investeringsadfærd og sammenligne pensionskassers struktur, når det gælder pensionsordninger.

10. Kommissionen accepterer følgende ændringer i bilag 7, afsnit 4, stk. 2 (Europa-Parlamentets ændringsforslag 7): "det indre marked" indsættes i overskriften "Data om internationale aktiviteter", variabel 11 71 0 "Antal virksomheder med medlemmer i andre EØS-lande" og 48 65 0 "Geografisk fordeling af antallet af medlemmer efter køn" indsættes, og variabel 48 64 0 gøres obligatorisk. Alle disse ændringer understreger, at et af hovedformålene med forslaget er at indsamle data, der kan anvendes til overvågning af pensionskasser i det indre marked (som ventes at blive åbnet på kort og mellemlang sigt).

11. Kommissionen accepterer, at variabel 11 71 0 og 48 65 0 udgår af listen over variabler i bilag 7, afsnit 9, stk. 2, for hvilke der skal gennemføres en pilotundersøgelse, fordi disse variabler indsættes i bilag 7, afsnit 4, stk. 2, og derfor bliver obligatoriske (Europa-Parlamentets ændringsforslag 8).

12. Kommissionen accepterer, at variabel 48 70 7 "Antal kvindelige medlemmer" indsættes i listen over diverse data i bilag 7, afsnit 4, stk. 2, fordi disse oplysninger vil gøre det muligt at vurdere kvinders deltagelse i tillægspensionskasser (Europa-Parlamentets ændringsforslag 9).

13. Den 13. juni 2001 blev forslaget drøftet i Rådets Gruppe vedrørende Økofin-statistik. Efter gruppens møde kan Kommissionen acceptere endnu tre ændringer af forslaget.

14. Kommissionen accepterer, at artikel 3, stk. 6, ændres, så opdelingen af miljøvariablerne efter industriaktivitet begrænses til det 2-cifrede niveau i NACE rev. 1. En mere detaljeret opdeling kunne for nogle medlemsstaters vedkommende medføre ekstra omkostninger, som ikke opvejes af fordelene ved at have adgang til mere udførlige oplysninger.

15. Kommissionen accepterer, at afsnit 6 i bilag 6 ændres, så den regionale opdeling begrænses til niveau 1 i NUTS. Disse oplysninger kunne for nogle medlemsstaters indberettende myndigheder og for virksomhederne medføre ekstra omkostninger, som ikke opvejes af fordelene ved de mere udførlige data.

16. Kommissionen accepterer, at afsnit 10 i bilag 7 ændres, så overgangsperioden for udarbejdelse af disse variabler kan forlænges med indtil tre år i overensstemmelse med udvalgsproceduren i artikel 13 i Rådets forordning nr. 58/97.

17. Kommissionen ændrer derfor sit forslag i overensstemmelse med traktatens artikel 250, stk. 2.

2001/0023 (COD)

Ændret forslag til EUROPA-PARLAMENTETS OG RÅDETS FORORDNING om ændring af forordning (EF, Euratom) nr. 58/97 om statistik over erhvervsstrukturer

(EØS-relevant tekst)

EUROPA-PARLAMENTET OG RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 285,

under henvisning til ændrede forslag fra Kommissionen [2],

[2] EFT....

under henvisning til udtalelse fra Det Økonomiske og Sociale Udvalg [3],

[3] EFT....

under henvisning til udtalelse fra Den Europæiske Centralbank [4],

[4] EFT C 131, af 3.5.2001, s. 6.

i henhold til fremgangsmåden i traktatens artikel 251, og

ud fra følgende betragtninger:

(1) Ved Rådets forordning (EF, Euratom) nr. 58/97 [5], senest ændret ved Rådets forordning (EF, Euratom) 410/98 [6], er der fastlagt en fælles ramme for indsamling, udarbejdelse, indberetning og evaluering af fællesskabsstatistikker om virksomhedernes struktur, aktiviteter, konkurrenceevne og resultater i Fællesskabet.

[5] EFT L 14 af 17.1.1997, s. 1.

[6] EFT L 52 af 21.2.1998, s. 1.

(2) Udviklingen i Fællesskabets monetære, økonomiske og sociale integration gør det nødvendigt at udvide nævnte fælles ramme til at omfatte kreditinstitutter, pensionskasser, anden finansieringsvirksomhed og servicevirksomhed i forbindelse med pengeinstitutter, finansierings- og forsikringsvirksomhed.

(3) Det indre markeds udvikling og virkemåde øger behovet for data til måling af effektiviteten, navnlig inden for sektorerne kreditinstitutter, pensionskasser, anden finansieringsvirksomhed og servicevirksomhed i forbindelse med pengeinstitutter, finansierings- og forsikringsvirksomhed.

(4) Liberaliseringen af den internationale handel med finansielle tjenesteydelser kræver, at der foreligger virksomhedsstatistikker inden for sektoren finansielle tjenesteydelser til støtte for handelsforhandlingerne.

(5) Udarbejdelsen af national- og regionalregnskaber i henhold til Rådets forordning (EF) nr. 2223/96 [7] af 25. juni 1996 om det europæiske national- og regionalregnskabssystem i Det Europæiske Fællesskab kræver sammenlignelige, fuldstændige og pålidelige virksomhedsstatistikker inden for sektoren finansielle tjenesteydelser.

[7] EFT L 310 af 30.11.1996, s. 1.

(6) Indførelsen af den fælles valuta vil få væsentlig indflydelse på de finansielle tjenester og de grænseoverskridende kapitalstrømme, hvilket understreger behovet for data om konkurrenceevne, det indre marked og internationalisering.

(7) En smidig gennemførelse af de kompetente myndigheders politikker vedrørende tilsyn med kreditinstitutterne og det finansielle systems stabilitet kræver yderligere data om kreditinstitutter og andre finansielle institutioner.

(8) Ved i højere grad at udnytte liberaliseringen af investeringsreglerne vil en dynamisk pensionskassesektor kunne bidrage til at stimulere kapitalmarkederne.

(9) I Europa-Parlamentets og Rådets afgørelse nr. 2179/98/EF om revision af Det Europæiske Fællesskabs program for politik og handling i forbindelse med miljøet og bæredygtig udvikling "Mod en bæredygtig udvikling" [8] understregedes igen behovet for pålidelige og sammenlignelige data, statistikker og indikatorer som et vigtigt redskab til at vurdere omkostningerne ved at overholde miljøbestemmelserne.

[8] EFT L 275 af 10.10.1998, s. 1.

(10) Udvalget for Det Statistiske Program, der er nedsat ved afgørelse 89/382/EØF, Euratom [9], Det Rådgivende Udvalg for Banklovgivning, nedsat ved direktiv 77/780/EØF [10], Udvalg for Penge-, Kreditmarkeds- og Betalingsbalancestatistik nedsat ved afgørelse 91/115/EEC [11] og Forsikringskomitéen, der er nedsat ved direktiv 91/675/EEC [12], er blevet hørt -

[9] EFT L 181 af 28.6.1989, s. 47.

[10] EFT L 322 af 17.12.1977, s. 30.

[11] EFT L 59 af 6.3.1991, s. 19.

[12] EFT L 374 af 31.12.1991, s. 32.

UDSTEDT FØLGENDE FORORDNING:

Artikel 1

I forordning (EF, Euratom) nr. 58/97 foretages følgende ændringer:

1. I artikel 5 indsættes følgende led:

« ... et detaljeret modul for statistikker over erhvervsstrukturer vedrørende kreditinstitutter som defineret i bilag 6, »

« ... et detaljeret modul for statistikker over erhvervsstrukturer vedrørende pensionskasser som defineret i bilag 7. »

2. Bilag 6 og 7, som er bilag til nærværende forordning, indsættes.

Artikel 2

I bilag 1 til forordning (EF, Euratom) nr. 58/97 foretages følgende ændringer:

1. I afsnit 5 indsættes følgende punktum:

"Dog skal det første referenceår, for hvilket der udarbejdes statistikker over de aktivitetskategorier, der er omfattet af NACE rev. 1, gruppe 65.2 og hovedgruppe 67 fastsættes i overensstemmelse med proceduren i denne forordnings artikel 13."

2. Afsnit 8 affattes således:

"1. Resultaterne indberettes inden 18 måneder efter udgangen af referenceperiodens kalenderår undtagen for aktiviteterne i undergruppe 65.11 i NACE rev. 1 og de aktiviteter i NACE rev. 1, der er omfattet af bilag 5, 6 og 7. For resultaterne vedrørende undergruppe 65.11 i NACE rev. 1 er indberetningsfristen 10 måneder. For de aktiviteter, der er omfattet af bilag 5, 6 og 7 er indberetningsfristen fastlagt i disse bilag. Dog skal indberetningsfristen for resultaterne vedrørende de aktivitetskategorier, der er omfattet af gruppe 65.2 og hovedgruppe 67 i NACE rev. 1, fastsættes i overensstemmelse med proceduren i denne forordnings artikel 13.

2. Undtagen for hovedgruppe 65 og 66 i NACE rev. 1 indberettes de foreløbige nationale resultater eller skøn inden ti måneder efter udgangen af referenceperiodens kalenderår for de virksomhedsstatistikker, som er udarbejdet for følgende variabler:

12 110 (omsætning) 16 110 (antal beskæftigede)

Disse foreløbige resultater opdeles efter det 3 cifrede niveau (gruppe) i NACE rev. 1 undtagen for hovedafdeling H, I og K i NACE rev. 1, der opdeles efter grupperne i afsnit 9. Fristen for indberetning af foreløbige resultater eller skøn vedrørende hovedgruppe 67 i NACE rev. 1, fastsættes i overensstemmelse med proceduren i denne forordnings artikel 13."

3. I afsnit 9 affattes hovedafdeling J således:

"HOVEDAFDELING J Pengeinstitutter, finansierings- og forsikringsvirksomhed

For at gøre det muligt at udarbejde statistikker på fællesskabsplan skal medlemsstaterne indberette de nationale resultater fordelt på undergrupperne i NACE rev. 1."

4. I afsnit 10, stk. 1, affattes det første punktum således:

"Medlemsstaterne aflægger beretning til Kommissionen om definition, struktur og tilgængelighed af information om statistiske enheder, som er klassificeret i hovedafdeling M til O i NACE rev. 1."

Artikel 3

I bilag 2 til forordning (EF, Euratom) nr. 58/97 foretages følgende ændringer:

1. I afsnit 4, stk. 3, indsættes følgende variabler efter variablen 21 11 0 (investering i udstyr og anlæg til forureningskontrol og hjælpemidler til forureningsbekæmpelse - navnlig "end-of-pipe-udstyr"):

"21 12 0 - Investering i udstyr og anlæg i forbindelse med renere teknologi ("integreret teknologi") (()"

2. Fodnoten i afsnit 4, stk. 3, affattes således:

"(() Hvis den samlede omsætning og antallet af beskæftigede i en hovedgruppe under hovedafdeling C til E i NACE rev. 1 i en medlemsstat udgør mindre end 1 % af det samlede tal for Fællesskabet, skal de oplysninger til brug for udarbejdelse af statistikker, som vedrører variabel 21 11 0, 21 12 0, 22 11 0 og 22 12 0, ikke nødvendigvis indsamles i henhold til denne forordning. Hvis det er nødvendigt af hensyn til Fællesskabets politik, kan Kommissionen efter proceduren i artikel 13 i denne forordning anmode om ad hoc-indsamling af oplysningerne."

3. I afsnit 4, stk. 4, indsættes følgende variabel efter variablen 20 31 0 (Køb af elektricitet (værdi)):

"21 14 0 - Samlede driftsudgifter til miljøbeskyttelse (()"

4. I afsnit 4, stk. 4, indsættes følgende fodnote:

"(() Hvis den samlede omsætning og antallet af beskæftigede i en hovedgruppe under hovedafdeling C til E i NACE rev. 1 i en medlemsstat udgør mindre end 1 % af det samlede tal for Fællesskabet, skal de oplysninger til brug for udarbejdelse af statistikker, som vedrører variabel 21 14 0, ikke nødvendigvis indsamles i henhold til denne forordning. Hvis det er nødvendigt af hensyn til Fællesskabets politik, kan Kommissionen efter proceduren i artikel 13 i denne forordning anmode om ad hoc-indsamling af oplysningerne."

5. I afsnit 5 indsættes følgende to stykker:

"3. Kalenderåret 2001 er det første referenceår, for hvilket der skal udarbejdes statistikker vedrørende variabel 21 12 0 og 21 14 0.

4. For variablen 21 12 0 udarbejdes der statistikker hvert år. For variablen 21 14 0 udarbejdes der statistikker hvert tredje år."

6. Afsnit 7, stk. 6, affattes således:

"6. Resultaterne for variablerne 21 11 0, 21 12 0 og 21 14 0 opdeles på 2-cifret niveau i NACE rev. 1 (hovedgruppe)

7. I afsnit 7 indsættes følgende stykke:

"7. Resultaterne for variablerne 21 11 0, 21 12 0 og 21 14 0 opdeles i følgende miljøbeskyttelsekategorier: beskyttelse af omgivende luft og klima, spildevandshåndtering, affaldshåndtering og anden miljøbeskyttelse. Resultaterne vedrørende miljøbeskyttelse opdeles på 2-cifret niveau i NACE rev. 1 (hovedgruppe)."

8. I afsnit 9 indsættes følgende:

"21 11 0 - (Investering i udstyr og anlæg til forureningskontrol og hjælpemidler til forureningsbekæmpelse - navnlig "end-of-pipe-udstyr")

Følgende bemærkning indsættes vedrørende variablerne 21 11 0, 21 12 0 og 21 14 0:

"Kun separat opdeling for miljøområderne biodiversitet og landskab, jordbund og grundvand."

9. I afsnit 10 indsættes følgende:

"Overgangsperioden for udarbejdelsen af de statistiske data vedrørende variablerne 21 12 0 og 21 14 0 kan forlænges med yderligere 3 år i overensstemmelse med proceduren i artikel 13 i denne forordning."

Artikel 4

Denne forordning træder i kraft på tyvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den [...]

På Europa-Parlamentets vegne På Rådets vegne

[...] [...]

Formanden Formanden

BILAG 6

DETALJERET MODUL FOR

STATISTIKKER OVER ERHVERVSSTRUKTURER VEDRØRENDE

KREDITINSTITUTTER

Afsnit 1

Formål

Formålet med dette bilag er at fastlægge en fælles ramme for indsamling, udarbejdelse, indberetning og evaluering af fællesskabsstatistikker over kreditinstitutsektorens struktur, aktivitet, konkurrenceevne og resultater. Modulet indbefatter en detaljeret liste over variabler, for hvilke der skal indsamles statistisk materiale for at forbedre kendskabet til udviklingen inden for kreditinstitutsektoren på nationalt og internationalt plan samt på fællesskabsplan.

Afsnit 2

Anvendelsesområde

De statistikker, der skal udarbejdes, vedrører de områder, som er nævnt i artikel 2, nr. i), ii) og iii), i denne forordning og navnlig:

1. en detaljeret analyse af kreditinstitutternes struktur, aktiviteter, konkurrenceevne og resultater

2. udviklingen i og fordelingen af den samlede forretningsaktivitet og forretningsaktiviteten pr. produkt, internationale aktiviteter, antal beskæftige, kapital og reserver og andre aktiver og passiver.

Afsnit 3

Dækning

1. Der udarbejdes statistikker for kreditinstitutternes aktiviteter, som er omfattet af undergruppe 65.12 og 65.22 i NACE rev. 1.

2. Statistikkerne udarbejdes for alle kreditinstitutter, der er omhandlet i artikel 2, stk. 1, litra a, og artikel 2, stk. 2, i Rådets direktiv 86/635/EØF [13] (undtagen centralbanker).

[13] EFT L 372 af 31.12.1986, s. 1.

3. Filialer af de kreditinstitutter, som er omhandlet i artikel 24 i Europa-Parlamentets og Rådets direktiv 2000/12/EF [14] af 20. marts 2000, hvis virksomhed falder ind under en af de undergrupper i NACE rev. 1, der er omtalt i stk. 1, sidestilles med de kreditinstitutter, der er anført i stk. 2.

[14] EFT L 126 af 25.5.2000, s. 1.

Afsnit 4

Variabler

De variabler og statistikker, der skal udarbejdes, er anført nedenfor. Variabler og statistikker, som er anført i kursiv, indgår også i listerne under det generelle modul i bilag 1. Når variabler udledes direkte af årsregnskaberne, sidestilles regnskabsår, der slutter inden for et referenceår, med det pågældende referenceår.

Listen over variabler indeholder følgende oplysninger:

(i) variabler, der er opført i artikel 4 i direktiv 86/635/EØF: balancens aktivside: post 4; balancens passivside: post 2 (a) + 2 (b) aggregeret, post 7 + 8 + 9 + 10 + 11 + 12 + 13 + 14 aggregeret.

(ii) variabler, der er opført i artikel 27 i direktiv 86/635/EØF: post 2, post 3 (a) + 3 (b) + 3 (c) aggregeret, post 3 (a), post 4, post 5, post 6, post 7, post 8 (a) + 8 (b) aggregeret, post 8 (b), post 10, post 11 + 12 aggregeret, post 9 + 13 + 14 aggregeret, post 15 + 16 aggregeret, post 19, post 15 + 20 + 22 aggregeret, post 23.

(iii) hertil kommer følgende variabler:

>TABELPOSITION>

>TABELPOSITION>

(iv) variabler, for hvilke der skal udarbejdes årlige regionale statistikker:

>TABELPOSITION>

Afsnit 5

Første referenceår

Det første referenceår, for hvilket der for variablerne i afsnit 4 skal udarbejdes årlige statistikker, er kalenderåret 2001.

Afsnit 6

Udarbejdelse af resultater

1. Resultaterne opdeles i følgende undergrupper i NACE rev. 1: henholdsvis 65.12 og 65.22.

2. De regionalstatistiske data opdeles på 4-cifret niveau i NACE rev. 1 (undergrupper) og niveau 1 i nomenklaturen for statistiske territorialenheder (NUTS).

Afsnit 7

Indberetning af resultaterne

Fristen for indberetning af resultaterne fastsættes i overensstemmelse med proceduren i denne forordnings artikel 13. Den må højst være 10 måneder at regne fra udgangen af referenceåret.

Afsnit 8

Udvalget for Penge-, Kreditmarkeds- og Betalingsbalancestatistik

Kommissionen underretter Udvalget for Penge-, Kreditmarkeds- og Betalingsbalancestatistik om gennemførelsen af dette modul og om alle tilpasninger til den økonomiske og tekniske udvikling i forbindelse med indsamling og statistisk bearbejdning af data, bearbejdningen og indberetning af resultaterne.

Afsnit 9

Pilotundersøgelser

For de aktiviteter, der er omfattet af dette bilag, vedtager Kommissionen følgende pilotundersøgelser, som gennemføres af medlemsstaterne:

- oplysninger om derivater og poster uden for balancen

- oplysninger om distributionsnet

- oplysninger, som er nødvendige for at opsplitte kreditinstitutternes transaktioner i priser og mængder.

Pilotundersøgelserne skal afdække, om det er relevant og muligt at tilvejebringe disse data, idet fordelene ved at råde over dataene sættes i relation til indsamlingsomkostningerne og den byrde, der pålægges kreditinstitutterne.

Afsnit 10

Overgangsperiode

For det detaljerede modul må overgangsperioden ikke overstige tre år regnet fra begyndelsen af det første referenceår for udarbejdelse af statistikkerne, der er omhandlet i afsnit 5.

BILAG 7

DETALJERET MODUL FOR

STATISTIKKER OVER ERHVERVSSTRUKTURER

VEDRØRENDE PENSIONSKASSER

Afsnit 1

Formål

Formålet med dette bilag er at fastlægge en fælles ramme for indsamling, udarbejdelse, indberetning og evaluering af fællesskabsstatistikker over kreditinstitutsektorens struktur, aktivitet, konkurrenceevne og resultater. Modulet indbefatter en detaljeret liste over variabler, for hvilke der skal indsamles statistisk materiale for at forbedre kendskabet til udviklingen inden for kreditinstitutsektoren på nationalt og internationalt plan samt på fællesskabsplan.

Afsnit 2

Anvendelsesområde

De statistikker, der skal udarbejdes, vedrører de områder, der er nævnt i artikel 2, nr. i), ii) og iii), i denne forordning og navnlig:

1. en detaljeret analyse af pensionskassernes struktur, aktiviteter, konkurrenceevne og resultater

2. udviklingen i og fordelingen af den samlede forretningsaktivitet, pensionskassernes medlemsstruktur, internationale aktiviteter, antal beskæftigede, investeringer og passiver.

Afsnit 3

Dækning

1. Der udarbejdes statistikker for al virksomhed, som er omfattet af undergruppe 66.02 i NACE rev. 1. Denne kategori omfatter selvstændige pensionskassers virksomhed.

2. Nogle statistikker udarbejdes for virksomheder med ikke-selvstændige pensionskasser, der udøves som servicevirksomhed.

Afsnit 4

Variabler

1. I nedennævnte liste over variabler og statistikker er anført, hvis det er relevant, for hvilken type statistisk enhed der skal udarbejdes statistikker. Variabler og statistikker, som er anført i kursiv, indgår også i listerne under det generelle modul i bilag 1. Når variabler udledes direkte af årsregnskaberne, sidestilles regnskabsår, der slutter inden for et referenceår, med det pågældende referenceår.

2. Demografiske variabler og virksomhedsvariabler, for hvilke der skal udarbejdes årlige statistikker (kun selvstændige pensionskasser):

>TABELPOSITION>

3. Virksomhedsvariabler, for hvilke der skal udarbejdes årlige statistikker (kun for ikke-selvstændige pensionskasser):

>TABELPOSITION>

Afsnit 5

Første referenceår

Det første referenceår for hvilket der for variablerne i afsnit 4 skal udarbejdes årlige statistikker er kalenderåret 2001.

Afsnit 6

Udarbejdelse af resultater

1. Resultaterne vedrørende variablerne i afsnit 4, stk. 2, opdeles på 4-cifret niveau (undergrupper) i NACE rev. 1.

2. Resultaterne vedrørende variablerne i afsnit 4, stk. 3, opdeles efter hovedafdelinger i NACE rev. 1.

Afsnit 7

Indberetning af resultaterne

Resultaterne indberettes inden 12 måneder efter udløbet af referenceåret.

Afsnit 8

Forsikringskomitéen

Kommissionen underretter Forsikringskomitéen om gennemførelsen af dette modul og om alle tilpasninger til den økonomiske og tekniske udvikling i forbindelse med indsamling og statistisk bearbejdning af data, bearbejdningen og indberetning af resultaterne.

Afsnit 9

Pilotundersøgelser

For de aktiviteter, der er omfattet af dette bilag, vedtager Kommissionen følgende pilotundersøgelser, som gennemføres af medlemsstaterne:

- følgende mere detaljerede oplysninger om pensionskassernes grænseoverskridende virksomhed

>TABELPOSITION>

- yderligere oplysninger om ikke-selvstændige pensionskasser:

>TABELPOSITION>

- oplysninger om derivater og poster uden for balancen.

Pilotundersøgelserne skal afdække, om det er relevant og muligt at tilvejebringe disse data, idet fordelene ved at råde over dataene sættes i relation til indsamlingsomkostningerne og den byrde, der pålægges.

Afsnit 10

Overgangsperiode

For det detaljerede modul må overgangsperioden ikke overstige tre år regnet fra begyndelsen af det første referenceår for udarbejdelse af statistikkerne, der er omhandlet i afsnit 5. Denne overgangsperiode kan forlænges med en yderligere periode på indtil tre år i overensstemmelse med proceduren i artikel 13 i denne forordning.